1. Indledning

Ved artikel 5, stk. 1, og artikel 50 i direktiv (EU) 2016/797 tillægges Kommissionen beføjelser til at vedtage delegerede retsakter. Disse beføjelser er blevet tillagt Kommissionen i en periode på 5 år fra den 15. juni 2016 og bør stiltiende forlænges for perioder af samme varighed.

2. Retsgrundlag for rapporten

I henhold til artikel 50, stk. 2, i direktiv (EU) 2016/797 udarbejder Kommissionen en rapport vedrørende delegationen af de tillagte beføjelser senest ni måneder inden udløbet af femårsperioden, dvs. før den 15. september 2020. Kommissionen anerkender fuldt ud og beklager dybt den sene fremlæggelse af denne rapport.

3. Udøvelse af de delegerede beføjelser

Følgende tabelviser de specifikke foranstaltninger, der er vedtaget på grundlag af de relevante beføjelser:

Beføjelser i

direktiv (EU) 2016/797 Beskrivelse af beføjelser i den delegerede retsakt Artikel 5, stk. 1 Kommissionen tillægges beføjelse til at vedtage delegerede retsakter i overensstemmelse med artikel 50 vedrørende: ·Det geografiske og tekniske anvendelsesområde for de tekniske specifikationer for interoperabilitet ·De relevante væsentlige krav ·Listen over de forskriftsmæssige, tekniske og driftsmæssige betingelser, der skal harmoniseres på delsystemsniveau og grænsefladeniveau mellem delsystemer og deres forventede harmoniseringsniveau ·De jernbanespecifikke procedurer for at vurdere EF-verifikationen af delsystemerne ·De kategorier af personale, der beskæftiger sig med drift og vedligeholdelse af de pågældende delsystemer og de generelle målsætninger for fastsættelse af minimumskrav til faglige kvalifikationer og sundheds- og sikkerhedsbetingelser for det berørte personale ·Eventuelle andre nødvendige elementer, der skal tages i betragtning for at sikre interoperabiliteten i medfør af artikel 1, stk. 1 og 2, i Unionens jernbanesystem, f.eks. tilpasning af TSI'er til europæiske og internationale standarder eller specifikationer.

Kommissionen har udøvet sin beføjelse til at vedtage Kommissionens delegerede afgørelse (EU) 2017/1474 af 8. juni 2017 om supplerende regler til Europa-Parlamentets og Rådets direktiv (EU) 2016/797 for så vidt angår specifikke mål for udarbejdelse, vedtagelse og revision af tekniske specifikationer for interoperabilitet.

Ved direktiv (EU) 2016/797 fastsættes indholdet af og nogle generelle målsætninger for de tekniske specifikationer for interoperabilitet. I den delegerede afgørelse fastlægges et sammenhængende sæt specifikke mål, som skal integreres i de tekniske specifikationer for interoperabilitet for at forbedre interoperabiliteten og samtidig gøre det muligt at lette, forbedre og udvikle jernbanetransporttjenesterne inden for Unionen og sammen med tredjelande og bidrage til gennemførelsen af det fælles europæiske jernbaneområde og den gradvise gennemførelse af det indre marked.

De tekniske specifikationer for interoperabilitet, der er omfattet af den delegerede afgørelse er:

·TSI'en for lokomotiver og rullende materiel til passagertog

·TSI'en for godsvogne

·TSI'en om støj

·TSI'en om togkontrol og kommunikation

·TSI'en om energi

·TSI'en om infrastruktur

·TSI'en om passagerer med handicap eller nedsat mobilitet

·TSI'en om drift og trafikstyring